**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**246/2019. (VI.26.) Kt. számú**

**határozata**

**Az EFOP-1.2.11-16-2017-00009 azonosító számú pályázattal kapcsolatban megkötött vállalkozási szerződés módosításáról (Kossuth u. 2. )**

Tiszavasvári Város Önkormányzata Képviselő-testülete „**Az EFOP-1.2.11-16-2017-00009 azonosító számú pályázattal kapcsolatban megkötött vállalkozási szerződés módosításáról (Kossuth u. 2. )”** megnevezésű előterjesztéssel kapcsolatban az alábbi határozatot hozza:

1. **Kezdeményezi a Tiszavasvári Város Önkormányzata**, valamint a **Csatipart Kft.** (székhelye:4440 Tiszavasvári, Kinizsi u. 25/c.) között, **az EFOP-1.2.11-16-2017-00009 azonosító számú, „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” elnevezésű** pályázati forrásból megvalósuló, **„Esély Otthon” bérlakások felújítása”** építési beruházás - **4440 Tiszavasvári Kossuth u. 2. szám alatti teljesítési helyen történő** – megvalósítására kötött, 2019. január 11. napján kelt **vállalkozási szerződés közös megegyezéssel történő módosítását,** jelen határozat 1. mellékletét képező tartalommal.
2. Felhatalmazza a polgármestert a 1. pontban meghatározott módosító okirat aláírására.
3. Felkéri a polgármestert, hogy a döntésről értesítse a Csatipart Kft. ügyvezetőjét.

Felelős: Szőke Zoltán polgármester Határidő: azonnal

 **Szőke Zoltán Ostorháziné dr. Kórik Zsuzsanna**

 **polgármester jegyző**

1.***melléklet a 246/2019. (VI.26.) Kt. sz. határozathoz***

**VÁLLALKOZÁSI SZERZŐDÉST MÓDOSÍTÓ OKIRAT**

**Mely létrejött egyrészről:**

**Név: Tiszavasvári Város Önkormányzata** (székhelye:4440 Tiszavasvári, Városháza tér 4. képviseli: Szőke Zoltán polgármester, mint megrendelő

(a továbbiakban: **Megrendelő**),

számlavezető pénzintézet: Magyar Államkincstár

bankszámlaszám: 10044001-00345277-00000017

adószám: 15732468-2-15

 telefonszám: 06/42 520 500

 faxszám: 06/42 275 000

 e-mail cím: tvonkph@tiszavasvari.hu

 **másrészről : Név: Csatipart Kft.**

Székhelye: 4440 Tiszavasvári, Kinizsi u. 25/c.

 képviseli: Osvai Viktor ügyvezető, mint vállalkozó

 (a továbbiakban: **Vállalkozó**),

 adószám: 22717010-2-15

számlaszám: 68700016-11120384-00000000

cégjegyzékszám: 15-09-076076

 MKIK szám: 29A77069

 telefonszám: 06/70-339-9138

 faxszám: -

 e-mail cím: csatipartkft@gmail.com

(a továbbiakban együtt: **„Felek”**) között az alulírott napon és helyen az alábbi feltételek mellett:

**I. Felek az EFOP-1.2.11-16-2017-00009 azonosító számú, „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” elnevezésű** pályázati forrásból megvalósuló, **„Esély Otthon” bérlakások felújítása”** építési beruházás - **Kossuth u. 2. szám alatti teljesítési helyen történő** – megvalósítására 2019. január 11. napján **vállalkozási szerződést kötöttek.**

**II. Felek megállapodnak abban, hogy a közöttük 2019. január 11. napján létrejött vállalkozási szerződés III. pontját az alábbiak szerint módosítják:**

**„ III. Vállalkozási díj, fizetési feltételek:**

1. Megrendelő a beruházás pénzügyi fedezetét az EFOP-1.2.11-16-2017-00009 azonosító számú, „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” elnevezésű pályázati forrásból és önerőből biztosítja. Megrendelő a pályázati forrásból támogatott tárgyi beszerzést szállítói finanszírozással kívánja elszámolni, míg az önkormányzati önerő átutalással kerül kifizetésre. A pályázati támogatás intenzitása: 95 %. Az önkormányzati támogatás intenzitása: 5 %. Az európai uniós támogatásból származó összeg a 272/2014. (XI. 5.) Korm. rendelet szerinti szállítói finanszírozás útján kerül kiegyenlítésre. A Vállalkozási díj átalánydíjnak minősül, Vállalkozási díjon felül Vállalkozó egyéb díjigénnyel, költségigénnyel, vagy követeléssel nem léphet fel Megrendelővel szemben.
2. Megrendelő az eljárásban tartalékkeretet nem biztosít.
3. Vállalkozó a közbeszerzési eljárás során előleget igényelhetett.

Vállalkozó a közbeszerzési eljárás során benyújtott ajánlatában előleget igényelt/nem igényelt.[[1]](#footnote-1)

Amennyiben Vállalkozó a közbeszerzési eljárás során benyújtott ajánlatában előleget igényelt az igényelhető előleg és az ahhoz kapcsolódó biztosíték tekintetében az alábbi rendelkezések irányadók: Megrendelő a 272/2014.(XI.5.) Korm. rendelet 119.§ (1) bekezdés a) pontja alapján a szerződés– tartalékkeret nélküli – elszámolható összege 30%-ának megfelelő mértékű szállítói előleg igénylésének lehetőségét biztosítja, feltétel nélküli előleg visszafizetési biztosíték ellenében. Az önkormányzati önerő 30%-ának megfelelő mértékű előleget a Megrendelő jelen szerződés hatálybalépését követően haladéktalanul, de legkésőbb 3 munkanapon belül - a bejelentett előlegigény alapján - átutalja a Vállalkozó részére.

 Amennyiben nyertes ajánlattevő előleget vesz igénybe, - választása szerint-

 a) előleg visszafizetési biztosítékot nyújt a 272/2014.(XI. 5.) Korm. rendelet 118/A.§ (2) bekezdése szerinti szerződés elszámolható összegének 10%-a és az igényelt szállítói előleg különbözetére jutó támogatás összegének megfelelő mértékben az irányító hatóság javára a Kbt.134. § (6) bekezdés vagy a 272/2014.(XI.5.) Korm. rendelet 83. § (1) bekezdés szerint,

 vagy

b) nem nyújt biztosítékot, ekkor a 272/2014.(XI. 5.) Korm. rendelet 1. melléklet 134.4. pontja alkalmazandó.

 Vállalkozó az előleg visszafizetési biztosítékot legkésőbb az előleg igénylésével egy időben köteles az irányító hatóság javára nyújtani.

 A 272/2014. (XI.5.) Korm. rendelet 118/A. § (5) bekezdés alapján a szállítói előleggel való elszámolás rész-, illetve végszámlával történik.

 Vállalkozó által választott formában nyújtott előleg visszafizetési biztosítékot a Vállalkozó a szállítói előleggel történő elszámolás elfogadásáig köteles fenntartani az az, az előleg visszafizetési biztosítéknak az előleg teljes összegének visszafizetéséig érvényben kell maradnia.

 A 272/2014. (XI.5.) Korm. rendelet 118/A. (5a) bekezdésnek megfelelően a szállítói előleg 50%-ával legkésőbb a szállítói szerződés szerinti ellenszolgáltatás elszámolható összege 50%-át meghaladó teljesítése esetén haladéktalanul el kell számolni. Az ellenszolgáltatás teljesítése kapcsán a Kbt. 135.§ (4) bekezdésében foglaltak is megfelelően irányadóak.

 Az ÁFA megfizetésénél a mindenkor hatályos ÁFA jogszabály rendelkezései az irányadóak.

Vállalkozó nyilatkozata alapján előleg visszafizetési biztosítékot nem nyújt.

1. Szerződő Felek nettó **3.958.000 Ft,** azaz **hárommillió-kilencszázötvennyolcezer** forint vállalkozási díjban állapodnak meg.
2. Az ajánlati ár tartalmazza a beruházás időtartama alatti árváltozásból eredő vállalkozói kockázatot, vállalkozói hasznot, valamint a dokumentációban, az átadott engedélyekben, szakhatósági állásfoglalásokban (amennyiben az érintett beruházásra irányadó) és a műszaki leírásban előírt feltételek teljesítéséhez szükséges költségeket, illetve a beruházás megvalósításához szükséges mindennemű feladat elvégzéséhez szükséges valamennyi költséget (közvetlen költségeket, anyagköltséget, gépköltséget, fuvarozási, rakodási költséget, munkadíjat, szakhatósági felügyeleti díjakat, biztonságtechnikai díjakat, biztosítási költségeket stb.). Egyebekben a vállalkozói díj alapjául szolgáló költségvetést a vállalkozó közbeszerzési eljárásban adott ajánlata tartalmazza.
3. Az ajánlati dokumentációban és az ajánlatban szereplő valamely munkarész végleges elmaradása esetén a vállalkozó nem tarthat igény az adott munkarészre eső vállalkozói díjra. Minden, a Megrendelő rendelésére elhagyott munkát a szerződésben megállapított díjakon és árakon, vagy abból kiindulva kell értékelni, ha azonban a szerződés nem tartalmaz alkalmazható díjat vagy árat, akkor a szerződő felek megegyezése szükséges részletes, tételes ár- és értékelemzés alapján.
4. Vállalkozó - az előlegszámlán felül - 1 db részszámla és 1 db végszámla benyújtására jogosult, azzal hogy a részszámlán és a végszámlán külön tételként szerepelteti az önkormányzati támogatás összegét.

Részszámla nyújtható be a kivitelezés műszaki ellenőr által igazolt, min. 50 %-os készültségi szintjének elérésekor.

 A részszámla az igazolt tényleges előrehaladási szint százalékos arányának a vállalkozási díjra vetített százalékos arányával egyező összegről nyújtható be.

1. Vállalkozó a sikeres, hiba- és hiánymentes műszaki átadás-átvételi eljárás lezárását követően, Megrendelő műszaki ellenőre által kiadott, a hiba és hiánymentes teljesítést igazoló teljesítésigazolás kiállítását követően jogosult a végszámláját kiállítani. A teljesítésigazolás tekintetében a Kbt. 135.§ (1) bek. az irányadó. A teljesítésigazolás a számla mellékletét képezi.
2. Az igazolt teljesítés ellenszolgáltatásának kifizetése a Kbt. 135. § (1)-(5), (10) bekezdésben foglaltak és a Ptk. 6: 130. § (1)-(2) bekezdés szabályai alkalmazandók.

 A benyújtott számlát – az európai uniós támogatás vonatkozásában szállítói finanszírozás útján – a szállítói kifizetés során a kifizetésre köteles szervezet, valamint az önkormányzati önerő tekintetében a Megrendelő – amennyiben a Vállalkozóként szerződő fél a teljesítéshez alvállalkozót nem vesz igénybe – a Ptk. 6: 130. § (1)-(2) bekezdésében foglaltak szerinti fizetési határidővel, banki átutalással fizeti meg. A Megrendelőként szerződő fél, valamint - európai uniós támogatás esetén szállítói kifizetés során - a kifizetésre köteles szervezet, ha a Vállalkozóként szerződő fél a teljesítéshez alvállalkozót vesz igénybe, a Ptk. 6:130. § (1)-(2) bekezdésétől eltérően a 322/2015. (X.30.) Korm. rendelet 32/A és 32/B. § alkalmazandó a kifizetés teljesítése során.

1. A szerződés, az elszámolás és a kifizetés pénzneme forint (HUF).
2. Amennyiben a Megrendelő a fizetési kötelezettségének teljesítésével késedelembe esik, úgy a késedelembe esés időpontjától kezdődően a fizetési kötelezettség teljesítéséig terjedő időszakra köteles a Vállalkozónak – az őt megillető díjazáson felül – a 2013. évi V. törvény 6:155. §- ban meghatározott mértékű késedelmi kamatot megfizetni.
3. Megrendelő nem esik fizetési késedelembe, ha a Vállalkozó nem teljesíti a díjazása iránt igénye érvényesítéséhez a jelen szerződésben és az irányadó jogszabályban előírt feltételeket.
4. Megrendelő tájékoztatja a Vállalkozót, hogy a kifizetéssel kapcsolatban figyelembe kell venni az alábbi vonatkozó jogszabályi rendelkezéseket is:

 - a Polgári Törvénykönyvről szóló 2013. évi V. törvény (Ptk. 6:130. § (1)- (2) bekezdés és 6:155. § (1) bekezdés),

 - az építőipari kivitelezési tevékenységről szóló 191/2009. (IX. 15.) Korm. rendelet,

 - az államháztartásról szóló 2011. évi CXCV. törvény,

 - 368/2011. (XII. 31.) Korm. rendelet az államháztartásról szóló törvény végrehajtásáról,

 - az adózás rendjéről szóló 2017. évi CL. törvény (Art),

 - az általános forgalmi adóról szóló 2007. évi CXXVII. törvény, (Áfa tv.),

 - az építési beruházások, valamint az építési beruházásokhoz kapcsolódó tervezői, és mérnöki szolgáltatások közbeszerzésénekrészletes szabályairól szóló 322/2015. (X. 30.) Korm. rendelet.

 - A kifizetésre irányadó a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet.

 A megvalósítás pénzügyi fedezetét Megrendelő Európai Uniós forrásból elnyert támogatásból, valamint önerőből kívánja biztosítani, a tárgyi beszerzés finanszírozására Támogatási Szerződést kötött.

1. A számlákon minden esetben fel kell tüntetni a Szerződés tárgyát, a pályázat azonosító számát és a Vállalkozó jelen Szerződés fejlécében meghatározott adatait, továbbá a Megrendelő által kért egyéb- előre jelzett- adatokat. Ennek hiányában kiegészítés céljából – illetve egyébként, a számla keltétől számított 10 napon túl beérkező számla esetében – a számlát a Megrendelő visszaküldi a kibocsátó részére, amely esetben a Megrendelő késedelme kizárt.”
2. Felek rögzítik, hogy a Vállalkozási Szerződés jelen módosítással nem érintett részei változatlan tartalommal továbbra is érvényben és hatályban maradnak.
3. Jelen Vállalkozási Szerződést módosító okiratot Tiszavasvári Város Önkormányzata Képviselő-testülete a 246/2019. (VI.26.) sz. határozattal jóváhagyta és feljogosította Tiszavasvári Város Önkormányzata Polgármesterét jelen módosító okirat aláírására.
4. Jelen szerződés 4 oldalból áll, négy darab eredeti példányban készült, amelyből kettő példány Megrendelőt, kettő példány a Vállalkozót illeti.
5. Jelen szerződést a felek az elolvasást követő együttes közös értelmezés után, mint akaratukkal és üzleti érdekeikkel mindenben megegyezőt jóváhagyólag aláírják.

Tiszavasvári, 2019. ………………………..

 ………………………………… …….……………………

  **Szőke Zoltán Osvai Viktor**

 **Tiszavasvári Város Önkormányzata Csatipart Kft.**

 **polgármester ügyvezető**

1. Megfelelő aláhúzandó [↑](#footnote-ref-1)